חוובי

חוובי ואנג (באנגלית: Huobi; בסינית: 火币网; בפין-יין: Huǒbìwǎng) היא בורסה למטבעות מבוזרים המבוססת בסיישל. היא נוסדה על ידי לאון לי ב-2013 בסין. ב-2018 נרשמה כחברה ציבורית בהונג קונג והקימה שלוחות בקוריאה הדרומית, יפן וארצות הברית. נכון ל-2020 רשמה החברה נפח מסחר שנתי של כ-2.3 טריליון דולר. חוובי נוסדה ב-2013 על ידי היזם לאון לי, מהנדס מחשוב בוגר אוניברסיטת צינגהואה, ונרשמה כחברה פרטית בסין. במאי אותה שנה רכשה את שם התחום Huobi.com. באוגוסט פתחה סימולציית פלטפורמת מסחר וב-1 בספטמבר השיקה פלטפורמה אמיתית המאפשרת מסחר בביטקוין. כעבור חודשיים קיבלה מספר השקעות אנג'ל מידי דאי ז'יקאנג וז'ן פונד, ובשנה הבאה גייסה סכום בגובה 10 מיליון דולר מידי חברת סקויה קפיטל במסגרת השקעת קרן הון סיכון. החברה הפכה לבורסת המטבעות המבוזרים הגדולה ביותר בסין לאחר שחצה נפח המסחר שלה את רף ה-30 מיליארד יואן. ביוני 2016 עמד שווי סך העסקאות שלה על טריליון יואן, ובנובמבר אותה שנה על 1.7 טריליון, יותר מ-60 אחוז מסך שווי השוק של מטבע הביטקוין באותה העת. בדצמבר עמד נפח המסחר היומי של החברה על 200 מיליארד יואן. לקראת סוף שנת 2014 הודיעה החברה דרך חשבון הוואיבו שלה כי בטעות שלחה 920 מטבעות ביטקוין ו-8,100 מטבעות לייטקוין אשר היו שווים באותה העת כ-2.2 מיליון דולר ל-27 כתובות ארנק שגויות. משתמש אחר ברשת וואיבו העונה לשם "מרכז המידע למטבעות מבוזרים" טען כי הכמות האמיתית היא למעשה 5,000 מטבעות ביטקוין ו-50,000 מטבעות לייטקוין. לטענת החברה רוב הכסף האבוד הושב בסופו של דבר. הבנק המרכזי של סין חשף באוגוסט 2017 כי חוובי השקיעה יחד עם חברת OKCoin כ-150 מיליון דולר מכספי לקוחותיה באפיקי "מוצרים לניהול הון". הכספים נמצאו ככל הנראה בחשבונות העובר ושב של לקוחות החברה ולא נעשה בהם שימוש במשך זמן רב. עד לאותה העת לא גבו הבורסות הסיניות עמלות עסקה מלקוחותיהן, זאת בניגוד לחברות המסחר המקבילות בעולם, מדיניות שנחשבה למשונה ועוררה שאלות בנוגע למקור רווחיהן. חוובי סירבה להגיב להאשמות. מאוחר יותר באותה שנה אסרה סין על הצעות מטבע ראשוניות ומסחר בבורסות למטבעות מבוזרים בין גבולותיה. בצעד זה הפכה את נכסיהם של אנשים רבים לחסרי ערך, חלקם לקוחות של החברה. בתגובה החלה חוובי להתאים את תצורתה לתהליך התרחבות עולמי, ובאוקטובר אותה שנה הקימה משרדים בסיאול, קוריאה הדרומית, שם פתחה במסחר במרץ 2018. בנובמבר פתחה החברה את שעריה בפני תושבי סינגפור כשפתחה פלטפורמת מסחר חדשה במדינה, ורשמה באותו החודש בלבד נפח מסחר בגובה של שלושים מיליארד יואן. כעבור חודש הקימה משרד בטוקיו והודיעה על כוונתה להקים שתי בורסות נוספות ביפן בתחילת שנת 2018 יחד עם קבוצת ההחזקות SBI. בדומה לבורסות רבות בעולם השיקה חוובי מטבע מבוזר משלה ב-22 בינואר 2018 בשם "אסימון חוובי", והודיעה כי לא תערוך הצעת מטבע ראשונית כנהוג, אלא תחלק כ-60 אחוזים ממכסת המטבעות המקסימלית למשתמשים אשר ירכשו חבילות שונות על גבי הפלטפורמה שלה בעזרת מטבעות טתר, ותשמור את 40 האחוזים הנותרים לתפעול הפלטפורמה. המטבע נבנה כחוזה חכם על רשת אתריום (ERC-20). כעבור מספר שנים השיקה החברה אף רשת בלוקצ'יין עצמאית שיצרה, בשם רשת חוובי. החברה החלה להיסחר בבורסה לניירות ערך בהונג קונג באוגוסט 2018 לאחר שעקפה את מרבית הפרוצדורות והנהלים הבירוקרטים הכרוכים בהנפקה ראשונה לציבור כאשר רכשה כ-74 אחוזים מהחברה הציבורית ההונג-קונגית לייצוא מוצרי חשמל, פנטרוניקס החזקות. רשת חוובי (HECO) היא הבלוקצ'יין הרשמי של החברה. היא נוסדה ב-21 בדצמבר 2020 במטרה ליצור פלטפורמה עצמאית לחברה עליה יהיה ניתן לפרוס חוזים חכמים ולבנות יישומים מבוזרים. אסימון חוובי (HT) הוא המטבע הרשמי של החברה ומשמש כיחידת תשתית ותפעול לזירת המסחר ולבלוקצ'יין שלה. המטבע נבנה כחוזה חכם על גבי רשת אתריום ומכסתו המקסימלית היא 500 מיליון יחידות. אתר האינטרנט הרשמי של חוובי חוובי, ברשת החברתית פייסבוק חוובי, ברשת החברתית אקס (טוויטר) חוובי, ביישום טלגרם חוובי, ברשת החברתית אינסטגרם חוובי, סרטונים בערוץ היוטיוב אקספלורר הספר הלבן: הגשר בין השווקים הממורכזים למבוזרים "Crypto exchange Huobi completes backdoor listing in Hong Kong", Tech Node, Masha Borak, August 30, 2018; Archived From The Original On December 29, 2021. "Huobi Registers 2020 Trading Volume of $2.3 Trillion", PR Newswire, January 22, 2021; Archived From The Original On December 29, 2021. "Trading Volumes At Huobi Hit $2.3 Trillion As Crypto Derivatives Trade Surges", Crypto Vibes, Ali Raza, January 23, 2021; Archived From The Original On December 29, 2021. "Behind China's love affair with bitcoin", CNBC, Eunice Yoon, December 20, 2013; Archived From The Original On December 29, 2021. "Huobi and Japan's SBI Group will cooperate to establish two digital currency exchanges", Beijing News, Dai Yuxi, Liu Jingfeng, Wang Xiaolin, December 6, 2017; Archived From The Original On December 29, 2021. "About Huobi", Huobi; Archived From The Original On December 29, 2021. "Blockchain advocate Xu Xiaoping", News Pedaily, February 2018; Archived From The Original On December 29, 2021. "Aftermath: A Survival Guide for Digital Currency Exchanges", 36 Kr, February 9, 2018; Archived From The Original On December 29, 2021. "Huobi: Bitcoin's tangible innovation", Yue Pinyu, August 5, 2015; Archived From The Original On December 29, 2021. "Can Bitcoin rush to $1,000? The increase this year has exceeded 190%", Money 163, December 30, 2016; Archived From The Original On April 11, 2019. "Huobi adjusts transaction fees to 0.2% to curb speculation", Bank Jrj, September 2, 2017; Archived From The Original On December 29, 2021. "Chinese Bitcoin Exchange Huobi 'Loses 5,000 BTC' in £1.2m Blunder", International Business Times, Anthony Cuthbertson, September 25, 2014; Archived From The Original On December 29, 2021. "Why One Should Think Twice Before Trading On The Bitcoin Exchanges", Forbes, Eric Mu, September 25, 2014; Archived From The Original On December 29, 2021. "China’s biggest bitcoin exchanges are facing scrutiny over how idle client funds are put to use", Quartz, Zheping Huang, August 22, 2017; Archived From The Original On December 29, 2021. "Chinese entrepreneurs have some creative responses to the government’s crackdown on crypto", ITT Technology Review, Yiting Sun, April 17, 2018; Archived From The Original On December 29, 2021. "China Is Said to Ban Bitcoin Exchanges While Allowing OTC", Bloomberg, September 11, 2017; Archived From The Original On September 11, 2017. "Huobi Group accelerates globalization to cover 10 regional markets around the world", Industry Caijing, January 12, 2018; Archived From The Original On March 13, 2018. "Japan's bitcoin trading platforms extend to Asia and beyond", Nikkei Asia, Yukinori Hanada, December 15, 2017; Archived From The Original On December 29, 2021. "Deals | China’s Largest Bitcoin Exchange Huobi.com Invests in Singapore’s Digital Consulting Firm WXY", Kr Asia, March 6, 2018; Archived From The Original On December 29, 2021. "Notice Regarding a Basic Agreement on Capital and Business Partnerships with Huobi Group, which engages Cryptocurrency-related Businesses in China-centric Asian Region", SBI Holdings, December 7, 2017; Archived From The Original On December 29, 2021. "One of the world’s largest bitcoin exchanges is coming back to life", Quartz, Zheping Huang, December 7, 2017; Archived From The Original On December 29, 2021. "Huobi Is Launching a Token, But It's 'Not an ICO'", Coindesk, Wolfie Zhao, January 22, 2018; Archived From The Original On December 29, 2021. "Huobi Launches Its Own Blockchain In Public Beta", Cision PR Newswire, Huobi Group, February 29, 2020; Archived From The Original On December 29, 2021. "Huobi Buys Majority Stake In Pantronics Holdings", Journal Transcript, David Riley, August 30, 2018; Archived From The Original On December 29, 2021.